नई दिल्ली: राजस्थान के भीलवाड़ा जिले के प्रतापनगर थाना इलाके में सोमवार रात पानी के टैंक की सफाई के दौरान जहरीली गैस की चपेट में आने से तीन लोगों की मौत हो गई. पुलिस के अनुसार टैंक में पहले मकान मालिक उतरा था, उसे बेसुद हालत में देख उसे निकालने के लिए दो अन्य लोग टैंक मे गए. और उनकी भी इस घटना में मौत हो गई. पुलिस के अनुसार मुकेश माहेश्वरी (35) कल रात अपने घर में बने करीब आठ फुट गहरे पानी के टैंक की सफाई के लिए टैंक में उतरा था, कुछ समय बाद आवाज नहीं आने पर उसकी पत्नी ने टैंक में देखा तो वह बेहोश पडे़ थे, इस पर पत्नी की आवाज सुनकर दो पड़ोसी विनोद पाराशर (22) और श्याम टेलर (40) टैंक में उतरे लेकिन दोनों भी उसमे बेहोश हो गए.